रंगोली में दूसरा स्थान पाने वाली छात्राएं सम्मानित
गीताउत्सव पर हुई जिलास्तर पर की रंगोली प्रतियोगिता में द्वितीय स्थान प्राप्त करने वाली स्कूली छात्राओं को स्कूल की प्राचार्या कृष्णा छिक्कारा ने सम्मानित किया। उन्होंने दूसरी छात्राओं को भी इस तरह की प्रतियोगिताओं में भाग लेकर स्कूल का नाम रोशन करने के लिए प्रेरित किया है। शहर के राजकीय कन्या वरिष्ठ माध्यमिक विद्यालय में एक कार्यक्रम का आयोजन किया गया। इस मौके पर स्कूल की प्राचार्या कृष्णा छिक्कारा ने प्रिया और रामभतेरी दोनों छात्राओं को सम्मानित किया है। छिक्कारा ने बताया कि जिला लेवल पर हुई प्रतियोगिता में जिस प्रकार से स्कूल की छात्राओं ने रंगोली में अपनी कला का प्रमाण देकर द्वितीय स्थान हासिल किया है। इससे छात्राओं ने स्कूल का नाम रोशन करने का काम किया है। इस मौके पर उनके साथ सुषमा दलाल, रेखा फौगाट, गीता मान, किरण स्कूल स्टाफ मौजूद रहा।
awa_Deva hin_Deva